Държавен вестник, бр. 35, 2026 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  35
КОМИСИЯ ЗА ЕНЕРГИЙНО
И ВОДНО РЕГУЛИРАНЕ
Наредба за изменение и допълнение на Наред­
ба № 6 от 28.03.2024 г. за присъединяване на 
обекти към електрическите мрежи (обн., ДВ, 
бр. 28 от 2024 г.; изм. и доп., бр. 84 от 2024 г.)
§ 1. В чл. 7, ал. 1, т. 1 след думата „обект“ 
се поставя запетая и се добавя „включително 
когато се предвижда към този обект да се из­
гради/постави несамостоятелно съоръжение/
инсталация за производство и/или съхранение 
на електрическа енергия, което няма да отдава 
електрическа енергия в мрежата“.
§ 2. Създава се чл. 7а:
„Чл. 7а. (1) Искане по чл. 7, ал. 1 не се по­
дава за предвидени за изграждане/поставяне 
към/в съществуващ обект за потребление 
зарядна точка, заряден център и/или зарядна 
станция, предназначени за собствено ползване, 
както и сграда, постройка или друг приемник/
несамостоятелно съоръжение/инсталация за 
потребление на електрическа енергия, при 
условие че:
1. не се променят предоставената мощност 
и/или броят на фазите на обекта за потреб­
ление;
2. чрез приемника/несамостоятелното 
съоръжение/инсталация не се предвижда 
отдаване на електрическа енергия в мрежата.
(2) Когато в случаите по ал. 1, т. 2 прием­
никът/несамостоятелното съоръжение/инста­
лация разполага с техническа възможност за 
отдаване на електрическа енергия в мрежата, 
се подава писмено уведомление до съответ­
ния мрежови оператор, в което се посочват 
техническите характеристики на приемника/
несамостоятелното съоръжение/инсталация.
(3) В 14-дневен срок от получаване на уве­
домлението по ал. 2 операторът на съответната 
електрическа мрежа предоставя допълнително 
споразумение към договора/договорите за 
достъп и пренос, в което се посочват техничес­
ките изисквания към схемата на свързване на 
приемника/несамостоятелното съоръжение/
инсталация към електрическата уредба на 
обекта за потребление и се регламентират 
правата и задълженията на страните с цел 
недопускане постъпване на електрическа 
енергия и смущения в мрежата.
(4) Когато за изграждане или поставяне 
на зарядна точка, заряден център, зарядна 
станция, сграда, постройка или друг прием­
ник/несамостоятелно съоръжение/инсталация 
за потребление на електрическа енергия по 
ал. 1 е предвидено издаване на разрешение 
за строеж или на разрешение за поставяне 
или на друго разрешение съгласно Закона за 
устройство на територията и подзаконовите 
актове по прилагането му, по искане на съ­
ответното лице операторът на електрическата 
мрежа изготвя и му предоставя официален 
документ, от който да е видно, че захранва­
нето ще бъде осигурено чрез съоръженията 
за присъединяване на съществуващия обект 
за потребление.“
§ 3. Създава се чл. 7б:
„Чл. 7б. (1) Искане по чл. 7, ал. 1 не се 
подава:
1. при изграждане/поставяне на неса­
мостоятелно съоръжение/инсталация за съх­
ранение на електрическа енергия към/в 
съществуващ, присъединен към електричес­
ката мрежа обект за потребление, когато се 
предвижда отдаване на електрическа енергия в 
мрежата и се променят договорените условия 
за достъп и пренос на съществуващия обект, 
без да се променя присъединената му мощност;
2. при искане за увеличаване на общата 
инсталирана мощност на изградено/поставе­
но несамостоятелно съоръжение/инсталация 
по т. 1, водещо до промяна в договорените 
условия за достъп и пренос на съществува­
щия обект за потребление, без да се променя 
присъединената му мощност.
(2) В случаите по ал. 1 ползвателят на 
мрежата подава писмено уведомление до 
съответния мрежови оператор, в което се 
посочват техническите характеристики на 
несамостоятелното съоръжение/инсталация 
за съхранение на електрическа енергия.
(3) В 14-дневен срок от получаване на уве­
домлението по ал. 2 операторът на съответната 
електрическа мрежа предоставя допълнително 
споразумение към договора/договорите за 
достъп и пренос, в което се посочват техни­
ческите изисквания към схемата на свързване 
на несамостоятелното съоръжение/инстала­
ция към електрическата уредба на обекта за 
потребление и се регламентират правата и 
задълженията на страните с цел гарантиране 
сигурността на електроенергийната система с 
оглед недопускане на смущения в мрежата.“
§ 4. В чл. 16а се правят следните изменения 
и допълнения:
1. В ал. 1 думите „50 000 лв.“ се заменят 
с „25 564,59 евро“.
2. В ал. 4 се създава изречение второ: „При 
изразено съгласие на оператора на електри­
ческата мрежа предоставената гаранция се 
освобождава частично при сключване на до­
говора за присъединяване в случаите, в които 
поддържането є в първоначално определения 
размер води до свръхобезпечение в полза на 
оператора поради очевидна несъразмерност 
с прогнозната цена за присъединяване на 
обекта за съхранение.“
§ 5. В чл. 49, ал. 1 се правят следните 
допълнения:
1. В т. 1 след думите „за производство“ се 
поставя запетая и се добавя „включително 
когато се предвижда обектът да включва 
различни видове генериращи мощности“.